“Sagunt es viu” 100% a la setmana fallera
21 de març 2018

![Imagen 1](/media/actualidad/PublishingImages/1 Políticos/Cuerpo Natalia Antonino.jpg)

![](/media/2xektrfv/73-img_2231_publico_cuerpo.jpg)

Sagunt ha registrat un lleuger augment de turistes respecte a l'any 2017, i es consolida com una destinació forta en la setmana de Falles. Hi ha una peculiaritat respecte a l'any anterior i és que el nombre de turistes internacionals ha augmentat un 21 %, on els francesos i portuguesos han sigut els majoritaris.

  

Pel que fa al turisme nacional, la localitat ha rebut més visites de turistes procedents de la Comunitat Valenciana, Aragó, Madrid i Catalunya. Els turistes, a més de buscar informació, lògicament, sobre la ubicació de les falles i el programa d'actes, també s'han interessat, sobretot, pels monuments a visitar en la nostra localitat i el transport públic que ens unix a València.

  

En este sentit, la regidora de Turisme, Natalia Antonino, assegura que les dades d'ocupació hotelera **“han sigut positives, la qual cosa ens demostra que els treballs promocionals realitzats per a les festes d'interès turístic nacional i patrimoni immaterial de la humanitat, les falles, han donat els seus fruits. Enguany teníem com a element d'innovació el mes gastronòmic de la taronja, on el turista que venia a disfrutar de les festes podia disfrutar d'un plat amb el nostre producte més conegut i arrelat a les nostres tradicions gastronòmiques com és la taronja. També es comptava amb un plànol específic de falles on s'informava al turista de tots els esdeveniments que es realitzarien en la festa fallera. Hi ha hagut una promoció especial al Visitcomarques des del dia 14 de març, un espai que té la diputació per a promocionar les comarques en la zona del Veles e Vents”.**

![](/media/utch05hy/73-img_2284_celebrando-premio_cuerpo.jpg)

Així mateix, Antonino ha destacat que **“som una destinació consolidada, prova d'açò és l'augment de turistes que ens visiten cada any, una ciutat viva que oferix multitud de productes turístics en diferents escenaris inigualables, una ciutat amable i hospitalària i és en tots estos valors en els quals la delegació de turisme seguirem treballant”.**

​

*   [](http://www.facebook.com/sharer.php?u=https://aytosagunto.es/va/actualitat/sagunt-es-viu-100-a-la-setmana-fallera/ "Facebook")
*   [](http://twitter.com/share?url=https://aytosagunto.es/va/actualitat/sagunt-es-viu-100-a-la-setmana-fallera/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-es-viu-100-a-la-setmana-fallera/ "Linked In")
*   [](mailto:?body=https://aytosagunto.es/va/actualitat/sagunt-es-viu-100-a-la-setmana-fallera/)